
REFERAT DE APROBARE A PROIECTULUI DE HOTĂRÂRE 
privind  interzicerea utilizării obiectelor de unică folosinţă confecţionate din plastic în cadrul evenimentelor pe care le avizează/organizează Primăria Municipiului Timişoara, instituţiile subordonate,  precum şi societăţile aflate în subordinea Consiliului Local al Municipiului Timişora
În data de 3 iulie 2021, a intrat în vigoare  directiva Uniunii Europene care  reglementează interzicerea obiectelor confecționate din plastic, de unică folosință și având ca obiective introducerea de noi reguli privind produsele din plastic de unică folosinţă, prevenirea şi reducerea impactului anumitor produse din plastic asupra mediului, în special a mediului marin şi asupra sănătăţii umane. De asemenea, acesta vizează promovarea tranziţiei către o economie circular cu modele, produse şi materiale inovatoare şi durabile de afaceri, contribuind, prin urmare, şi la funcţionarea eficientă a pieţei interne.
Obiectivul organismelor europene este de a proteja mediul şi în acelaşi timp de a pune bazele unei noi economii a materialelor plastic, bazate pe metode de concepţie şi producţie care să respecte pe deplin necesităţile de reutilizare, de reparare şi de reciclare şi pe elaborarea unor materiale mai sustenabile.

În spiritul acestor reglementări, considerăm că la nivel local, măsuri precum cele amintite pot fi luate, în condiţiile legii, prin intermediul unor politici eficiente aprobate prin acte administrative ale autorităţilor deliberative care să contribuie în mod active la reducerea impactului negativ asupra mediului şi la asigurarea unei dezvoltări durabile la nivel regional dar şi să constituie un exemplu de bune practice la nivel naţional.

În acest context, având în vedere atribuţiile Consiliului Local şi a Primăriei Municipiului Timişoara în sprijinirea, organizarea şi aprobarea evenimentelor publice şi a acţiunilor de protocol ocazionate de acţiunile proprii, apreciem implementarea, în limita competenţelor legal statuate, a unor măsuri de reducere a utilizării produselor de unică folosinţă din plastic, ca fiind oportună şi chiar necesară.
Având în vedere cele expuse, supunem spre analiză şi aprobare, în condiţiile legii, proiectul de hotărâre alăturat, privind interzicerea utilizării obiectelor de unică folosință confecționate din plastic în cadrul evenimentelor pe care le avizează/organizează Primăria Municipiului Timișoara, instituțiile din  subordine,  precum și societățile aflate în subordinea Consiliului Local al Municipiului Timișora.

